b"\n_START_ARTICLE_\nSeptimus Heap\n_START_PARAGRAPH_\nSeptimus Heap er en serie p\xc3\xa5 sju b\xc3\xb8ker skrevet av Angie Sage, som handler om en hovedperson med det samme navnet som serien, Septimus Heap. B\xc3\xb8kene heter Magi, Skyggen, Alkymi, Toktet, Sirene, M\xc3\xb8rke og Ild_NEWLINE_Denne serien f\xc3\xb8lger eventyrene og historien om hovedpersonen Septimus Heap, som har, som den sjuende s\xc3\xb8nn av den sjuende s\xc3\xb8nnen, mektig magisk dyktighet. Etter at han sikrer sin l\xc3\xa6rlingkontrakt med erkemagikeren, kalt ypperstemagikeren, m\xc3\xa5 han studere i sju \xc3\xa5r og \xc3\xa9n dag f\xc3\xb8r han blir kvalifisert til \xc3\xa5 overta. Sammen med ham er en like viktig figur \xe2\x80\x93 Jenna, som er prinsessen av landet deres. Sammen med hans br\xc3\xb8dre og et stort utvalg av andre figurer, m\xc3\xa5 de overvinne pr\xc3\xb8vene og hindringene som de m\xc3\xb8ter mens de vokser opp.\n_START_SECTION_\nMagi\n_START_PARAGRAPH_\nDette er den f\xc3\xb8rste boka i serien. Historien handler om Heap-familien. Foreldrene, Silas og Sara, har sju barn. Simon er den eldste s\xc3\xb8nnen, og han har en ambisjon om \xc3\xa5 bli den neste ypperstemagikeren. De andre Heap-barna (fra eldst til yngst) er Sam, tvillingene Edd og Erik, Jo-Jo, Nicko, og Jenna som Silas Heap fant i sn\xc3\xb8en den dagen som den yngste, Septimus, var f\xc3\xb8dt og angivelig d\xc3\xb8de. N\xc3\xa5r Jenna finner en hemmelighet p\xc3\xa5 sin tiende f\xc3\xb8dselsdag, fra selveste ypperstemagikeren Martha Overg\xc3\xa5rd forst\xc3\xa5r hun at hun \xe2\x80\x93 og Heap-familien \xe2\x80\x93 er i fare. N\xc3\xa5r de pr\xc3\xb8ver til \xc3\xa5 unng\xc3\xa5 det, m\xc3\xb8ter de en gutt som bare er kjent under navnet Gutt 412, og en historie utvikler seg.\n_START_SECTION_\nSkyggen\n_START_PARAGRAPH_\nEtt \xc3\xa5r etter begivenhetene i Magi, returnerer Simon Heap hjem fra et sted som er ukjent for andre. Hans plan om \xc3\xa5 kidnappe Jenna g\xc3\xa5r galt og Septimus Heap m\xc3\xa5 pr\xc3\xb8ve \xc3\xa5 finne Jenna og stanse Simon fra \xc3\xa5 ta henne igjen. Sammen med br\xc3\xb8dre hans, hurlumheksene og en merkelig gutt som br\xc3\xb8drene hans ble venn med og kaller \xc2\xabJervegutten\xc2\xbb, drar de ut for \xc3\xa5 stanse Simon, og gj\xc3\xb8r et par bisarre erfaringer og finner venner p\xc3\xa5 veien.\n_START_SECTION_\nAlkymi\n_START_PARAGRAPH_\nDen tredje boka ble utgitt i mars 2007 i Storbritannia. Boka innledes med at Silas Heap og Grinde, portvakten, bryter forseglingen p\xc3\xa5 et rom og frigj\xc3\xb8r den onde \xc3\xa5nden av en 500 \xc3\xa5r gammel dronning. En ny figur, Snorre Snorreson, en handelsmann fra nord (som er jente), er introdusert tidlig i romanen men f\xc3\xa5r f\xc3\xb8rst senere en sentral posisjon i historien. Den onde dronningen, Edelille, ble fanget i et portrett, men n\xc3\xa5 som hun er fri har hun en ond plan. Denne involverer Septimus Heap, Jenna og hennes 500 \xc3\xa5r gamle s\xc3\xb8nn Marcellus Pyk. Etter at dronningen fanger Septimus Heap i fortiden, m\xc3\xa5 de andre pr\xc3\xb8ve \xc3\xa5 p\xc3\xb8nske ut en m\xc3\xa5te \xc3\xa5 f\xc3\xa5 Septimus Heap tilbake f\xc3\xb8r de aldri vil se ham vokse opp i sin egen tid.\n_START_SECTION_\nToktet\n_START_PARAGRAPH_\nSeptimus, Bille og prinsesse Jenna m\xc3\xa5 pr\xc3\xb8ve \xc3\xa5 finne Nicko og Snorre, som er forsvunnet i en annen tid. Ved hjelp av et kart finner de ut at de m\xc3\xa5 dra til Foryx-huset, der alle tider m\xc3\xb8tes. Samtidig tar Merrin Merkelli seg inn i Borgen og rotter seg sammen med et bittert, utgammelt gjenferd for \xc3\xa5 ta knekken p\xc3\xa5 Septimus. De vil sende ham ut p\xc3\xa5 et livsfarlig tokt, som ingen noen sinne har kommet tilbake fra.\n_START_SECTION_\nSirene\n_START_PARAGRAPH_\nI den femte boka havner Septimus p\xc3\xa5 en fengslende, vakker \xc3\xb8y, \xc3\xa9n av sju som ligger i et glitrende hav. Han har strandet p\xc3\xa5 \xc3\xb8ya med den stygt skadde dragen sin, Flambert, sammen med Jenna og Bille. Det er mye som er rart med \xc3\xb8ya: en magisk jente som heter Syrah, et katteformet fyrt\xc3\xa5rn som har mistet lyset, og et nifst \xc3\xa5ndevesen som synger for Septimus \xe2\x80\x93 kan han st\xc3\xa5 imot lokkesangen? Det er ogs\xc3\xa5 vanskeligheter i sikte for Lisa og \xc2\xabjervegutten\xc2\xbb, som har rotet seg borti noen lumske sj\xc3\xb8folk p\xc3\xa5 en b\xc3\xa5t, og ogs\xc3\xa5 for Milo Banda, faren til Jenna, som frakter en mystisk skattekiste i lasterommet p\xc3\xa5 skipet sitt.\n_START_SECTION_\nM\xc3\xb8rke\n_START_PARAGRAPH_\nI sjette bok er Alfred Mella blitt bannlyst, et m\xc3\xb8rkefelt sprer seg over hele Borgen, og en m\xc3\xb8rk drage g\xc3\xa5r l\xc3\xb8s. Septimus Heap m\xc3\xa5 bruke alle sine ferdigheter for \xc3\xa5 hindre at Borgen og magikert\xc3\xa5rnet blir \xc3\xb8delagt. Han m\xc3\xa5 inn i m\xc3\xb8rket. Men det greier han ikke p\xc3\xa5 egen h\xc3\xa5nd. Med god hjelp av Jenna, Alfred Mella, Marcellus Pyk og Septimus' forviste bror, Simon Heap, kjemper Septimus og Martha Overg\xc3\xa5rd mot m\xc3\xb8rket som sprer seg. Vil Septimus lykkes med \xc3\xa5 beskytte den magiske verdenen?\n_START_SECTION_\nIld\n_START_PARAGRAPH_\nI den syvende og siste boken strever forsatt den unge ypperstemagikerl\xc3\xa6rlingen om \xc3\xa5 bekjempe m\xc3\xb8rkefeltet, som vil best\xc3\xa5 til ringen med dobbeltansikt er tilintetgjort. For at ringen skal tilintetgj\xc3\xb8res m\xc3\xa5 den gamle Alkymistilden tennes igjen. Dette oppdraget f\xc3\xb8rer Septimus helt tilbake til m\xc3\xb8rkets og kurkunstens begynnelse.\n_START_SECTION_\nOversettelsen\n_START_PARAGRAPH_\nB\xc3\xb8kene er oversatt av Carina Westberg. Westberg ble i 2011 hedret med Bastianprisen for oversatt skj\xc3\xb8nnlitteratur for barn og ungdom for oversettelsen av Sirene."